**Hysbysiad Prosesu Teg – (Proses Taliadau Credydwyr)**

**1. Pam ydym ni’n casglu a chadw eich gwybodaeth bersonol?**

Casglwn a defnyddiwn eich gwybodaeth bersonol er mwyn i ni allu prosesu taliadau i chi.

Mae angen Prosesu eich data er mwyn cyflawni’r canlynol:

* contract i wneud hynny - talu am nwyddau, gwasanaethau neu waith a gafodd Cyngor Sir Penfro (y Cyngor) gennych neu fod
* buddiannau dilys i wneud hynny - taliadau personol fel taliadau i Ofalwyr Maeth, Taliadau Uniongyrchol, Treuliau Staff, Talebau, Ad-daliadau o’r Dreth Gyngor, Trethi, Rhent a Ffïoedd Ceisiadau Cynllunio.

**2. Sut gaiff gwybodaeth amdanoch chi ei defnyddio.**

Bydd y wybodaeth a ddarparwch yn cael ei phrosesu’n unol â Rheoliad Diogelu Data Cyffredinol 2016, Deddf Diogelu Data 2018, Deddf Rheoli Cofnodion 1958, Deddf Talu Dyledion Masnachol yn Hwyr (Llog) 1998, Cynllun CThEM y Diwydiant Adeiladu a Rheoliadau Statws Hunangyflogaeth CThEM.

Mae’n ddyletswydd arnom i warchod yr arian cyhoeddus a weinyddwn a gallwn ddefnyddio’r wybodaeth a ddarparwyd gennych chi o fewn yr awdurdod hwn er mwyn atal a datgelu twyll. Gallwn hefyd rannu’r wybodaeth hon gyda chyrff eraill sy’n gweinyddu arian cyhoeddus i’r dibenion hyn yn unig.

Byddwn hefyd yn gwneud unrhyw ddatgeliadau sy’n ofynnol yn ôl y gyfraith i gyrff eraill sy’n gyfrifol am ddatgelu / atal twyll / trosedd neu sy’n archwilio / gweinyddu arian cyhoeddus i sicrhau bod arian yn cael ei dargedu a’i wario yn y ffordd fwyaf priodol a chost-effeithiol. Er mwyn cyflawni hyn, fe all gwybodaeth gael ei rhannu gyda holl adrannau mewnol eraill Cyngor Sir Penfro gan gynnwys ysgolion ac Archwilydd Cyffredinol Cymru.

Ni fyddwn yn gwneud unrhyw ddatgeliadau i eraill ar gyfer marchnata.

Bydd eich data’n ddiogel a chydgyfrinachol bob amser a byddwn yn casglu’n unig y wybodaeth bersonol sy’n ofynnol i ddarparu ein gwasanaeth i chi.

**3. Am faint fyddwn ni’n cadw eich gwybodaeth?**

Byddwn yn cadw’r wybodaeth a roddwyd i ni am chwe blwyddyn ariannol lawn a bydd gwybodaeth amdanoch yn cael ei gwared yn ddiogel pan nad oes ei hangen mwyach.

**4. Mynediad at fy ngwybodaeth bersonol?**

Gallwch ddod i wybod a ydym yn dal unrhyw wybodaeth bersonol trwy wneud cais mynediad yr unigolyn dan Reoliad Diogelu Data Cyffredinol 2016 a Deddf Diogelu Data 2018. I wneud cais am unrhyw wybodaeth bersonol sydd gennym, mae angen i chi gysylltu â:

Tîm Mynediad at Gofnodion

Cyngor Sir Penfro

Neuadd y Sir

Hwlffordd

SA61 1TP

accesstorecords@pembrokeshire.gov.uk

01437 775798

**5. Eich Hawliau.**

Dan Reoliad Diogelu Data Cyffredinol 2016 a Deddf Diogelu Data 2018, mae gennych hawliau fel unigolyn y gallwch eu harfer mewn cysylltiad â’r wybodaeth a ddaliwn amdanoch. Ni fydd pob hawl yn berthnasol, gan ddibynnu ar sail gyfreithiol prosesu eich data.

* Hawl i gael **gwybod** – mae gan unigolion hawl i gael gwybod am gasglu a defnyddio eu data personol; mae hwn yn ofyniad eglurder allweddol dan RhDDC
* Hawl **mynediad** – mae gennych hawl i ofyn am fynediad at, a chopi o, wybodaeth a ddaliwn amdanoch
* Hawl i **gywiro** – mae gennych hawl i ofyn i’ch gwybodaeth gael ei chywiro
* Hawl i **ddileu** – nid yw hon yn hawl ddiamod a bydd yn dibynnu ar y rheswm dros brosesu eich gwybodaeth bersonol (**mae’n berthnasol i daliadau sy’n cael eu prosesu dan gontract**)
* Fe all hawl i **gyfyngu** ar brosesu fod yn berthnasol – gallwch ofyn i ni roi’r gorau i brosesu eich data personol ond fe all hyn oedi neu ein hatal rhag cyflenwi gwasanaeth i chi. Byddwn yn ceisio cydymffurfio â’ch cais ond efallai y bydd angen i ni ddal neu brosesu gwybodaeth i gydymffurfio â’n dyletswyddau cyfreithiol
* Hawl i **wrthwynebu** – nid yw hon yn hawl ddiamod a bydd yn dibynnu ar y rheswm dros brosesu eich gwybodaeth bersonol (**mae’n berthnasol i daliadau sy’n cael eu prosesu’n amodol ar fuddiannau dilys**)
* Hawl i **beidio â bod yn destun penderfynu a phroffilio awtomatig.**

**6. Cwynion neu Ymholiadau.**

Mae Cyngor Sir Penfro’n ymdrechu i gyrraedd y safonau uchaf wrth gasglu a defnyddio gwybodaeth bersonol. Oherwydd hyn, byddwn yn cymryd unrhyw gwynion a dderbyniwn ynghylch hyn o ddifrif. Rydym yn annog pobl i dynnu ein sylw os ydynt yn credu bod ein casglu neu ddefnyddio gwybodaeth yn annheg, yn gamarweiniol neu’n amhriodol.

Nid yw’r hysbysiad preifatrwydd hwn yn rhoi manylion cyflawn o bob agwedd ar gasglu a defnyddio gwybodaeth bersonol gennym. Fodd bynnag, rydym yn barod i roi unrhyw wybodaeth neu esboniad ychwanegol sydd eu hangen. Dylid anfon unrhyw geisiadau am hyn i’r cyfeiriad isod:

Jo Hendy, Swyddog Diogelu Data

Cyngor Sir Penfro

Neuadd y Sir

Hwlffordd

SA61 1TP

E-bost: dataprotection@pembrokeshire.gov.uk

Ffôn: 01437 764551

Os ydych eisiau cwyno ynghylch sut ydym wedi prosesu eich gwybodaeth bersonol, gallwch gysylltu â Swyddfa’r Comisiynydd Gwybodaeth fel y corff statudol sy’n goruchwylio cyfraith diogelu data:

Swyddfa’r Comisiynydd Gwybodaeth

Wycliffe House

Water Lane

Wilmslow

SK9 5AF

E-bost caseworker@ico.org.uk

Rhif Ffôn: 0303 123 1113

**7. Newidiadau i’r hysbysiad preifatrwydd hwn.**

Byddwn yn adolygu ein rhybudd preifatrwydd yn rheolaidd.